《栗里华阳窝辞 移南村辞》
宋代·王质

多柴多桑兮繁阴，栗熟兮山前山后而多闻。有人兮素心，林密林疏兮溪山自为秋春。

不见兮相思，相思兮起下床而揽衣。南畴兮嘉穟，北牖兮新葵。

转南村兮西庐，夫岂众芳兮要之。何所独无芳草兮，惟吾宇其增菲。

纷有此内美兮，奚适而非良期。勿知太元兮，又焉知义熙。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。